CELEX: 32009R0396
Language: fi
Date: 2009-05-06 00:00:00
Title: Euroopan parlamentin ja neuvoston asetus (EY) N:o 396/2009, annettu 6 päivänä toukokuuta 2009 , Euroopan sosiaalirahastosta annetun asetuksen (EY) N:o 1081/2006 muuttamisesta uusien tukikelpoisten kustannustyyppien lisäämiseksi

21.5.2009   
            
            
               FI
            
            
               Euroopan unionin virallinen lehti
            
            
               L 126/1
            
         
      EUROOPAN PARLAMENTIN JA NEUVOSTON ASETUS (EY) N:o 396/2009,
   annettu 6 päivänä toukokuuta 2009,
   Euroopan sosiaalirahastosta annetun asetuksen (EY) N:o 1081/2006 muuttamisesta uusien tukikelpoisten kustannustyyppien lisäämiseksi
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 148 artiklan,
   ottavat huomioon komission ehdotuksen,
   ottavat huomioon Euroopan talous- ja sosiaalikomitean lausunnon (1),
   ovat kuulleet alueiden komiteaa,
   noudattavat perustamissopimuksen 251 artiklassa määrättyä menettelyä (2)
   
   sekä katsovat seuraavaa:
   
               (1)
            
            
               Euroopan aluekehitysrahastoa, Euroopan sosiaalirahastoa ja koheesiorahastoa koskevista yleisistä säännöksistä 11 päivänä heinäkuuta 2006 annetussa neuvoston asetuksen (EY) N:o 1083/2006 (3) 56 artiklassa säädetään tukikelpoisuussäännöistä, jotka on annettava jäsenvaltioiden tasolla, lukuun ottamatta muutamia poikkeuksia, jotka koskevat Euroopan aluekehitysrahastoa ja Euroopan sosiaalirahastoa (ESR).
            
         
               (2)
            
            
               Euroopan parlamentin ja neuvoston asetuksen (EY) N:o 1081/2006 (4) 11 artiklan 3 kohdassa säädetään, mihin menoihin asetuksen 11 artiklan 1 kohdan mukaista ESR-tukea voidaan käyttää.
            
         
               (3)
            
            
               Talouskriisin vuoksi on tarpeen yksinkertaistaa toimia entisestään, jotta helpotetaan ESR:n yhteisrahoittamien tukien saantia.
            
         
               (4)
            
            
               Euroopan tilintarkastustuomioistuin suositteli vuoden 2007 vuosikertomuksessaan, että lainsäädäntöviranomaiset ja komissio valmistautuvat harkitsemaan uudelleen tulevien rahoitusohjelmien muotoa, tukikelpoisten kustannusten laskentaperusteiden yksinkertaistamista ja kertaluontoisten tai kiinteämääräisten maksujen käyttöä ”todellisiin kustannuksiin” perustuvien maksujen sijasta.
            
         
               (5)
            
            
               ESR-tukea saavien toimien hallinnoinnin, hallinnon ja valvonnan riittävän yksinkertaistamisen varmistamiseksi erityisesti silloin, kun on kyse tulosperusteisesta järjestelmästä, on tarkoituksenmukaista lisätä tukikelpoisten kustannusten joukkoon kaksi uutta kustannustyyppiä: kertakorvaukset ja vakioyksikkökustannusten perusteella laskettavat kiinteähintaiset kustannukset.
            
         
               (6)
            
            
               Menojen tukikelpoisuuteen liittyvän oikeusvarmuuden varmistamiseksi tätä yksinkertaistamista olisi sovellettava kaikkiin ESR:sta maksettaviin tukiin. Näin ollen muutoksen taannehtiva soveltaminen olisi tarpeen 1 päivästä elokuuta 2006, joka on myös asetuksen (EY) N:o 1081/2006 voimaantulopäivä.
            
         
               (7)
            
            
               Asetusta (EY) N:o 1081/2006 olisi sen vuoksi muutettava,
            
         OVAT ANTANEET TÄMÄN ASETUKSEN:
   1 artikla
   Muutetaan asetuksen (EY) N:o 1081/2006 11 artiklan 3 kohta seuraavasti:
   
               1)
            
            
               Korvataan b alakohta seuraavasti:
               
                           ”b)
                        
                        
                           tukien osalta:
                           
                                       i)
                                    
                                    
                                       kiinteähintaisena ilmoitetut välilliset kustannukset 20 prosenttiin asti toimen välittömistä kustannuksista;
                                    
                                 
                                       ii)
                                    
                                    
                                       kiinteähintaiset kustannukset, jotka on laskettu jäsenvaltion määrittelemien vakioyksikkökustannusten perusteella;
                                    
                                 
                                       iii)
                                    
                                    
                                       kertakorvaukset, jotka kattavat jonkin toiminnan kustannukset kokonaan tai osittain;”
                                    
                                 
                     
         
               2)
            
            
               Lisätään alakohdat seuraavasti:
               ”Edellä b alakohdan i, ii ja iii alakohdassa tarkoitettuja vaihtoehtoja on mahdollista yhdistellä ainoastaan, jos niistä kukin liittyy eri tukikelpoisuuslajiin tai jos niitä käytetään saman toimen eri hankkeisiin.
               Edellä b alakohdan i, ii ja iii alakohdassa tarkoitetut kustannukset on ilmoitettava etukäteen käyttämällä oikeudenmukaista, tasapuolista ja todennettavaa laskentamenetelmää.
               Edellä b alakohdan iii alakohdassa tarkoitetut kertakorvaukset saavat olla enintään 50 000 euroa.”
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan kuitenkin 1 päivästä elokuuta 2006.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Strasbourgissa 6 päivänä toukokuuta 2009.
      
         
            Euroopan parlamentin puolesta
         
         
            Puhemies
         
         H.-G. PÖTTERING
         
      
      
         
            Neuvoston puolesta
         
         
            Puheenjohtaja
         
         J. KOHOUT
         
      
   
   
      (1)  Lausunto annettu 25. helmikuuta 2009 (ei vielä julkaistu virallisessa lehdessä).
   
      (2)  Euroopan parlamentin lausunto, annettu 2. huhtikuuta 2009 (ei vielä julkaistu virallisessa lehdessä), ja neuvoston päätös, tehty 5. toukokuuta 2009.
   
      (3)  EUVL L 210, 31.7.2006, s. 25.
   
      (4)  EUVL L 210, 31.7.2006, s. 12.